רבבות הילדים המשתתפים בפעילות הפסח של בתי חב"ד בארה"ק כבר מפזמים: "הרימו את הראש, זקפו את הכתפים, בואו נספר ביציאת מצרים"!, זהו הפזמון מתוך הלהיט "האביב של אפי" – סרט מוזיקלי חדש שהופק השנה ע"י צעירי אגודת חב"ד.
הסרט הינו קליפ מוזיקלי מקצועי, המעביר את המסרים המרכזיים של חג הפסח. במרכזו ילד נחמד בשם אפי שיוצא ביום אביבי ללמוד על שעבוד מצרים, עשרת המכות (באמצעות בובות הפליימוביל שלו), ניקיונות הפסח וכן ביקור במאפיות לחם ומצות ומציאת ההבדלים ביניהם.
הסרט הופק בהשקעה רבה ע"י צוות מקצועי רחב, באופן המתאים לילדים בציבור הכללי. מתגובות המתקבלות מהשטח עולה, כי הסרט הקליט התקבל בהתלהבות רבה ע"י הילדים שמבקשים לצפות בו שוב שוב, ושרים אותו עם תנועות הידיים האופייניות.
את הסרט שכבר זוכה להצלחה גם ברחבי העולם ניתן להזמין מ"המרכז לעזרי שליחות".